Source: http://www.raamatupidaja.ee/uudised/2011/05/27/head-emadepaeva-ehk-kuidas-vanemahuvitise-maksmisel-emal-ja-emal-vahet-tehakse
Timestamp: 2018-11-16 05:38:33+00:00
Document Index: 2865028

Matched Legal Cases: ['§ 12', 'Riigikohus ', '§ 3', '§ 3', '§ 3', '§ 3']

Head emadepäeva ehk kuidas vanemahüvitise maksmisel emal ja emal vahet tehakse - Raamatupidaja
Head emadepäeva ehk kuidas vanemahüvitise maksmisel emal ja emal vahet tehakse
27. mai 2011 13:08
Seaduse loojad on vanemahüvitise regulatsiooni sisse jätnud suure hulga ebavõrdsust, mille põhjuseks on ilmselt vähene kokkupuude igapäevaeluga, nendib maksumaksjate liidu jurist Gaily Kuusik.
Õiguskantsler rajas oma analüüsi[2] Riigikohtu varasematele seisukohtadele, mille kohaselt võrdsuspõhiõiguse riive tuvastamiseks on kõigepealt vaja leida võrreldavate isikute lähim üldine soomõiste ning seejärel kirjeldada väidetavat ebavõrdset kohtlemist.
Riigikohtu arvates on põhiseaduse § 12 lg 1 esimeses lauses sätestatud ka õigusloome võrdsuse põhimõte, mis nõuab seda, et seadused kohtleks kõiki sarnases olukorras olevaid isikuid ühtemoodi. Samal ajal ei ole võrdsuspõhiõigus piiramatu ning põhiseaduse §-ga 12 on vastuolus vaid selline ebavõrdne kohtlemine, milleks puudub põhiseaduslik õigustus. Ka Riigikohus on nentinud, et võrdsuspõhimõtte piiramine ei ole iseenesest veel selle põhimõtte rikkumine. Seadusloome võrdsuse põhimõtet on rikutud üksnes siis, kui ebavõrdset kohtlemist ei ole võimalik põhiseaduslikult õigustada.
Sisuliselt peaks ka see juhtum kuuluma VHS § 3 lõikes 71 toodud erandite alla, kuid kehtiv seadus sellist sätet ette ei näe. Leian, et on õiglane tuua eelkirjeldatud juhtumi osas paralleel VHS § 3 lg 71 punktiga 4, kus enne vanemahüvitise maksmist teenitu makstakse tööandja süül välja hiljem. Sisuliselt on mõlemal juhul tööandja see, kelle käitumise tulemusena laekub vanemahüvitise saaja kontole raha, ainsaks erinevukse on aga, et ühel juhul võtab riik osa antud rahast tagasi, teisel juhul aga mitte.
[2] Õiguskantsleri 01.03.2011 märgukiri sotsiaalministrile vanemahüvitise seaduse § 3 lg 7 ja § 3 lg 71 kohta (nr 6-1/101296/1100571). Avaldatud Õiguskantsleri Kantselei veebilehel www.oiguskantsler.ee , rubriik „Normikontrolli menetlused“, märgukirjad täidesaatvale võimule, 2011.
URL: http://www.raamatupidaja.ee/uudised/2011/05/27/head-emadepaeva-ehk-kuidas-vanemahuvitise-maksmisel-emal-ja-emal-vahet-tehakse